**2022-2023 оқу жылына** әлеуметтік педагогтың жылдық жоспары құрылып сол жоспар бойынша мектебімізде әл ауқаты төмен, жетім, ата-анасының қамқорынсыз қалған, көп балалы отбасынан шыққан оқушылар тізімі анықталды. Сынып жетекшілерден сыныптың әлеуметтік паспортын жинап, жетім, аз қамтылған, көп балалы отбасынан шыққан, толық емес отбасынан, жартылай жетім, сәтсіз отбасынан шыққан балалар анықталып, тізімі жасалып, мектеп директорымен бекітілді. Сыныптардың әлеуметтік картасы жинақталып, мектеп бойынша жалпы мектептің әлеуметтік паспорты құрылды. 2021-2022 оқу жылында оқушылардың жазғы демалысын тиімді ұйымдастыру мақсатында мектеп жанынан құрылған «Балдаурен» жазғы лагерінде 50 оқушы және қала сыртындағы «Әсем» лагеріне 15 оқушы барып, жақсы демалып келді. Қазақстан Республикасы Оқу-ағарту министрінің бастамасымен, «Ақтөбе қаласының білім бөлімі» ММ-нің 2022 жылғы 27 шілдедегі №02-03/2081 хатын басшылыққа ала отырып, мектеп директорының №191/1 бұйрығына сәйкес 1 тамыздан 30 қыркүйекке дейін **«Мектепке жол»** жалпы Республикалық қайырымдылық акциясы жұмыстары мектепте жүргізіліп отырды.
**Акция мақсаты**: аз қамтылған және көп балалы отбасылардан шыққан, жетім балалар мен ата анасының қамқорлығынсыз қалған оқушыларға жаңа оқу жылына дайындық кезеңінде және әлеуметтік себептер бойынша балалардың мектепке бармауының алдын алу үшін материалдық және басқа да көмек көрсету. **Акция ұраны: «Қайырымдылық жасауға асығайық!»** Акция басталған күннен бастап, айлық жоспар құрылып, демеушілер мен кәсіпкерлерді тарту мақсатында ақпараттық парақшалар дайындалды. Акция мақсатын алға тарта отырып, мектеп оқушыларының әлеуметтік жағдайларын зерттеу жұмыстары жүргізілді. Зерттеу барысында жетім бала, аз қамтылған отбасы балалары, көп балалы отбасы балалары, толық емес отбасы балаларын тізімге ала отырып, ондағы күн көрісі төмен отбасы балаларын, көмекке мұқтаж отбасы балаларын акция төңірегінде көмек беру көзделді. Қайырымдылық ізгіліктің ірі көрінісі. Жақсылық жасаушының жолы ашық демекші Республикалық «Мектепке жол» акциясына мектеп әкімшілігі және кәсіпкер азаматтар, Астана ауданы әкімшілігі сонымен қатар, Бауырластар елді-мекенінде орналасқан «Қайырқожа» мешіті атсалысты. Астана ауданы әкімдігінің ұйымдастыруымен мектебімізде оқитын азқамтылған 2 оқушыға 10 000 (он мың теңге) сертификат, мектебіміздегі көпбалалы, азқамтылған 1 оқушыға және ААҚҚ бір оқушыға мектеп сөмкесі мен оқу құралдары табыс етілді. Қалалық білім бөлімінің ұйымдастыруымен «Самұрық Қазына» демеушілігімен мектебіміздегі 1 сыныпқа келіп жатырған азқамтылған, көпбалалы 5 оқушымызға мектеп сөмкесі оқу-құралдарымен табысталды. Сонымен қатар мектеп әкімшілігі тарапынан жалпы 29 оқушыға оның ішінде 1 сыныпқа жаңадан келіп жатырған оқушыларға, төтенше жағдайға тап болған отбасына, спорттық костюм, спорттық аяқ киім, ақ жейде, қара юбка, шалдар, сөмке оқу-құралдары берілді. Ауылымыздағы Бауырластар елді-мекенінде орналасқан «Қайырқожа» мешітінің ұжымы мектебіміздің азқамтылған, көпбалалы отбасынан шыққан 9 оқушысына сөмке мен оқу құралдарын табыстады .Қазақстан Республикасы Білім және ғылым министрінің 2020 жылғы 24 сәуірдегі №158 бекітілген бұйрығының 10 қосымшасына «Жалпы білім беретін мектептердегі білім алушылар мен тәрбиеленушілердің жекелеген санаттарына тегін тамақты ұсыну» мемлекеттік қызметті көрсету қағидалары бойынша және Қазақстан Республикасы Үкіметінің 2008 жылғы 25 қаңтардағы №64 қаулысымен бекітілген жаңа редакцияда ҚР Үкіметінің 08.08.2022 жылғы №544 қаулысы бойынша 2022-2023 оқу жылында «Ш.Құдайбердіұлы атындағы №66 жалпы білім беретін орта мектебі» КММ-сі төмендегідей жұмыстар жүргізді. 2022-2023 оқу жылына бір мезгіл тегін ыстық тамақты ұйымдастыру туралы, тамақтың сапалы берілуін тексеру комиссиясы құрылды. Айына бір рет мектеп асханасындағы тамақтың берілуі мен сапасы тексеріліп, асхана ішінің тазалығы, ыдыстың бүтіндігі тексеріліп отырды. Мемлекеттік бюджет есебінен берілетін ыстық тамақтың жоспары дайындалып, ыстық тамақтың ас мәзірімен, асхана ішіндегі кезекшілік кестесі бекітілді. 2022 жылдың 5 кыркүйегінен бастап аз қамтылған отбасылардан шыққан жетім, және ата-анасының қамқорлығынсыз қалған, мемлекеттік атаулы көмек алатын жеңілдетілген санаттағы оқушылар анықталып, анықталған оқушыларға бұйрық шығарылып, бір мезгіл тегін ыстық тамақпен қамтамасыз етілді. ***Қыркүйек айында*** 1-11 сынып аралығында (мемлекеттік атаулы көмек алатын, жетім және азқамтылған, ата-анасының қамқорлығынсыз қалған) 117 оқушы ыстық тамақпен қамтылып, қазіргі таңда 131 оқушымен толығып отыр. Қазақстан Республикасы Үкіметінің 2008 жылғы 25 қаңтардағы №64 Қаулысына өзгеріс енгізу туралы» ҚР Үкіметінің 2020 жылғы 30 желтоқсандағы №949 қаулысын негізге ала отырып, ҚР Үкіметінің 08.08.2022 ж. №544 қаулысына сәйкес Ш.Құдайбердіұлы атындағы №66 ЖББОМ бойынша жалпыға бірдей білім беру қорына түскен қаражат әлеуметтік көмекті қажет ететін мемлекеттік атаулы көмек алуға құқығы бар отбасылардан шыққан оқушыларға, сондай-ақ мемлекеттік атаулы көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан оқушыларға, жетім балаларға, ата-анасының қамқорлығынсыз қалған оқушыларға, төтенше жағдайлардың салдарынан шұғыл жәрдемді талап ететін отбасылардан шыққан оқушыларға, қамқоршылық кеңес білім беру ұйымының алқалы басқару органы айқындайтын білім алушылардың ата-аналарынан толық құжаттар жинақталып, егов порталы арқылы өтініш беріліп, Ақтөбе қалалық жұмыспан қамту орталығы шешіміне сәйкес 105 оқушының ата-аналарының жеке есеп шоттарына әр балаға 37 389 (отыз жеті мың үш жүз сексен тоғыз) теңге көлемінде бір жолғы материалдық көмекке қаражат берілді 2022-2023 оқу жылында тасымалдау бойынша Бауырластар-3, Бауырластар 5, тұрғындар массивінен және Лесное ауылынан, Строитель-2, СПМК-17 бау-бақша ұжымынан, Сазды су қоймасынан яғни, мектептен шалғай орналасқан елді-мекендерден тасымалдау жүргізілді. 2022-2023 оқу жылының басында тасымалданатын оқушылардың ата-аналарынан өтініштер алынып, тасымалдау сызбасы Ақтөбе қаласының полиция басқармасының басшысымен келісіліп, Ақтөбе қалалық білім бөлімінің басшысымен бекітілді. Осы тасымалдау сызбасы ата-аналарға таныстырылып, мектеп пен оқушы арасында келісімшарт жасалды. Биылғы тасымалдауға Бауырластар 5 елді-мекені қосылып отыр. Оқушының көбеюіне байланысты қалалық білім бөлімінен қосымша 1 автобус қосылды. Тасымалдау кезіндегі оқушылардың денсаулығы мен өмір қауіпсіздігіне жауапты мамандар бекітілді. Қазіргі таңдағы тасымалданып отырған оқушылар саны – 401 оқушы. Шалғай елді-мекендерге жаңадан қоныс аударушылар саны күннен күнге өсуде. Алдағы 2023-2024 оқу жылында тегін тасымалдаумен 420 оқушы қатынайды деп болжам жасап отырмыз. Ендігі кезекте мектептен 3 км қашықтықта тұратын оқушылар тегін тасымалдаумен қамтамасыз етіледі Мектебімізде дәстүрлі шара ретінде жылдан жылға жалғасын тауып, ата-аналардың қолдауымен «Жұмадағы жақсылық» қайырымдылық жәрмеңкесі жоғары сыныптар арасында ұйымдастырылды. Атап айтсақ, 5- 8 сыныптар, 6-9 сыныптар, арасында қайырымдылық жәрмеңкесі өткізілді.

Үйден оқитын оқушыларымыздың жағдайын сұрап, көңілін табуды мектеп әкімшілігі назардан тыс қалдырған емес. Әрқайсысының тұрмыс-жағдайын, денсаулық жағдайын үнемі бақылауда ұстап, мереке сайын оқушыларымызды құттықтап отырады. Қайырымдылықтан түскен қаражат есебінен ерекше білім алуды қажет ететін, мүмкіндігі шектеулі оқушыларымызға сыйлықтар алынып, табысталды.

Астана ауданы әкімдігінің ұйымдастыруымен 2022 жылдың желтоқсан айының 28-і күні Сазды Мәдениет Үйінде өткізілетін жаңа жылдық шыршаға мектебіміздің ААҚҚ, көп балалы, аз қамтылған 50 оқушысы аталған жаңа жылдық шыршаға қатыстырылды. Жаңа жылдық шыршаға қатысқан оқушылардың көңіл-күйлері көтеріліп, Астана ауданы әкімдігі атынан тәтті сыйлықтар алды. Ақтөбе қаласы әкімінің атынан мектебіміздегі ААҚҚ, азқамтылған, ерекше білімді қажет ететін 5 оқушыға жаңа жылға тәтті сыйлықтар табысталды. Мектеп әкімшілігі ерекше білімді қажет ететін, аз қамтылған, көпбалалы, жартылай жетім, 26 оқушыға жаңа жылдық тәтті сыйлықтарды табыстады. Мектебімізде «Досыңа жаңа жылдық сыйлық жаса» қайырымдылық акциясы ұйымдастырылып, аталған игі іске оқушыларымыз бен ата-аналарымыз өз үлестерін қосқан болатын. Оқушыларымыз тәттілер толықтырылған сыйлықтармен қатар, достарына ыстық тілектермен хаттарда жазып табыстады. Қайырымдылық акциясына жиналған сыйлықтар Қалалық оқушылар Үйінің қорына, және «Аяла» өмірлік қиын жағдайдағы балаларды қолдау орталығына табысталды.

Мектеп басшысы З.Б.Калыбаева мектебіміздегі үйден оқитын оқушыларымызды жаңа жылымен құттықтап, әр түрлі персонаж киінген ұстаздарымыз оқушыларға жаңа жылдық жақсы көңіл-күй сыйлап, жаңа жылдық тәттілер табыстады.

2023 жылдың 10 қаңтарында «Қамқорлық» қайырымдылық акциясы бойынша жоспар құрылып бірқатар іс шаралар өткізілді. 2023 жылдың қаңтар айында мектебіміздің 8-9 сынып оқушылары «Қарияға көмек – азаматтық парыз» атты тақырыпта ерікті түрде ауылымыздың қарттары үйіне барып, ауласын тазартып, қар күреп, көмек қолдарын көрсетіп қайтты.

«Игі істер» атты қайырымдылық шарасы ұйымдастырылып, шара аясында мектебіміздің жүректері мейірімге толы жоғары сынып оқушылары мектебіміздің үйден оқытылатын оқушыларына барып мерекелерімен құттықтап, өнерлерін көрсетіп, балалардың көңілін көтеріп қайтты.

**«Жұмадағы жақсылық»** және **«Рамазан айындағы қайырымдылық**» жәрмеңкесі өткізілді. Рамазан – қайырымдылық айы. Бұл айдағы игі амалдың, қайырымдылық көмектің сауабы сансыз.

Қайырымдылық – адам бойындағы асыл қасиеттерінің бірі саналады. Өйткені, көмекті қажет етушілерге білдірілетін сүйіспеншілік пен нақты көмек көрінісі осы қасиет арқылы байқалады. Ш.Құдайбердіұлы атындағы №66 жалпы білім беретін орта мектебі 7-10 сыныптар арасында «Жұмадағы жақсылық» жәрмеңкесін ұйымдастырылды. Мектебіміздің 1 Г класс оқушысы Кулекенов Кемран денсаулығына байланысты Ташкент қаласына ем қабылдауына орай, қайырымдылықтан түскен қаржы және 7 Ә класының ата-аналарының қолдауымен 34016 теңге Кемранның анасы Венера Тагыбергеновнаның каспийдегі есепшотына аударылды. Сонымен қатар, қайырымдылық қорына 10000 мың теңге аударылды.

Жақсы жандар игілікті іске бір кісідей жұмылып, қайырымды іске жанашыр болғанда ел тізгінін ұстар бала­лардың болашағы баянды болары сөзсіз.

**Мамыр айының** 15 күні бүгінмектебімізде ерекше білімді қажет ететін 3 Г класс оқушысы Мырзабек Сағадат мамыр айының 15-і мен 26-ы аралығында, Алға ауданы, Бестамақ ауылында орналасқан «Күншуақ балалар сауықтыру лагері» КММ-не демалыс лагеріне барып жақсы көңіл-күймен демалып келді.

 2022-2023 оқу жылында оқушылардың жазғы демалысын тиімді ұйымдастыру мақсатында мектеп жанынан 25 оқушыға және қала сыртындағы лагерге 15 оқушыны демалыс лагерлеріне жіберу жоспарланды.